कर्सिज़!
केल्टिक चोग़ा
"आपकी याद आती है। मैंने स्टैनली को बचाया एक दहशतपूर्ण"…
क्या मुझे "दहशतपूर्ण" की जगह "डरावना" कहना चाहिए? इसमें कम अक्षर हैं।
तुम इस बारे में कुछ ज़्यादा ही सोच रहे हो।
पिछले महीने स्क्रायर बोल की मदद से हम डैड से बहुत थोड़े समय के लिए जुड़ पाए थे।
हम सभी को बहुत कुछ कहना है। हमें कम शब्दों में अपनी बात कहनी चाहिए।
मॉम, आपका कार्ड कहाँ है?
मुझे कार्ड नहीं चाहिए, बच्चे। मैं दिल से अपनी बात बोलूँगी।
बढ़िया। क्या सब लोग तैयार हैं?
मैं तो पक्का तैयार हूँ।
पिछली बार जो हुआ, उसके बाद स्टैनली को बोल के बहुत नज़दीक आने से डर लग रहा है।
मुझे डर नहीं लग रहा।
मैं नज़र रख रहा हूँ।
पहले, डैड की कोई निजी चीज़।
मैंने यह तुम्हारे डैड को उनके 30वें जन्मदिन पर दिया था।
उनके बचपन में यह उनका पसंदीदा खिलौना था, लेकिन फिर यह खो गया।
मैंने यह एक ऑनलाइन बोली प्रतियोगिता में जीता था।
गुडबाय, पिरामिड पीटर।
और अब आपकी भेंट, मॉम।
मेरे नाम का यह बिल्ला मुझे मेरी पहली बड़ी म्यूज़ियम की नौकरी में मिला था।
बच्चों।
डैड!
बच्चों, क्या यह तुम हो?
"आपकी याद आती है। मैंने स्टैनली को एक डरावने संदेशवाहक जीव से बचाया।"
-ऐलेक्स, तुम ठीक हो ना? -मैं एक पेंटिंग में फँस गई थी।
-"हमने और प्राचीन चीज़ें लौटा दीं। और"… -झाड़ का रंग लाल हो रहा है।
पैन, चिल्लाना बंद करो! डैड, आप बोलिए।
मैं नहीं बोल सकता। किसी के दौड़ने की आवाज़ आ रही है।
मैं नहीं चाहता वे मुझे ढूँढ लें।
-"वे" कौन हैं? -हम उन्हें मज़ा चखाएँगे।
ऐलेक्स, झाड़ हमें बता रहा है कि कौन सी प्राचीन चीज़ें लौटानी हैं।
मुझे लगता है जो तुम लोग कर रहे हो, वह कारगर है। मुझे ऐसा महसूस हो रहा है।
जैसा झाड़ बताए, करते जाओ।
मुझे तुम्हारी याद आती है, ऐलेक्स।
तुमने सुना तुम्हारे डैड ने क्या कहा।
हमें झाड़ की मदद से अगली प्राचीन चीज़ ढूँढनी है।
हीसा की पेंटिंग के चारों तरफ़ लाल काँटे थे।
पेंटब्रश के चारों तरफ़ भी।
लेकिन जब हमने उसे श्राप-मुक्त किया, तो काँटे वापस हरे हो गए।
तो जिस प्राचीन चीज़ से लाल काँटे लिपटे हों, अगली बार हमें वही चीज़ लौटानी चाहिए।
अभी तो मुझे यही अनुमान सही लग रहा है, हाँ।
चलो, लाल काँटे ढूँढते हैं।
लाल काँटे। मुझे लाल काँटे मिल गए।
मेरा यक़ीन करो मैं लाल काँटे ही ढूँढ रहा था, लेकिन मेरी नज़र इस पर पड़ गई।
एक समुद्री डाकू को सज-धजकर रहना चाहिए।
झाड़ हमें इस चोग़े तक ले गया,
इसलिए यही वह अगली श्रापित चीज़ होगी जिसे हमें लौटा देना चाहिए।
सवाल यह है कि कैसे?
मैं इसे पहनकर देखती हूँ। देखते हैं क्या होता है।
यह सुनने में जितना अच्छा लग रहा है, पैन, यह उतना ही ख़तरनाक है।
ख़तरों से खेलना मेरा काम है।
स्टैनली, चोग़ा मुझे पहना दो।
लैरी?
मैंने एक तूफ़ान के बीच कुछ अजीब जीव देखे।
वह…
बहुत मज़ेदार था।
इसका क्या मतलब होगा?
ग्रैड स्कूल में मैंने प्राचीन वस्त्रों पर एक क्लास ली थी।
यह एक केल्टिक पैटर्न है।
तो हमें इसे वहाँ लौटाना होगा, जहाँ से भी केल्टिक चीज़ें आती हैं।
यह उत्तरी यूरोप में कहीं से भी हो सकता है।
ज़रा रुको।
मुझे याद है, जब लैरी और मैं सूची बना रहे थे, हमने इसे देखा था।
स्कॉटलैंड इंग्लैंड
-मुझे इस नक़्शे में वह द्वीप नहीं दिख रहा है। -हमारे पास सबसे काम का सुराग़ यही है।
मैं मार्जी को फ़ोन करके पूछती हूँ कि क्या वह स्कॉटलैंड की सैर करना चाहेगी।
ऐलेक्स अभी भी काम में काफ़ी व्यस्त रहता है, हँ?
हाँ। कभी-कभी तो ऐसा लगता है कि वह एक बिल्कुल ही दूसरी दुनिया में है।
बहुत मुश्किल होती होगी।
बच्चों के लिए यह बहुत मुश्किल हो रहा है।
उन्हें उसके साथ ज़्यादा समय बिताने का मौक़ा नहीं मिलता।
मेरा मतलब था, यह तुम्हारे लिए मुश्किल होता होगा।
मैं ठीक हूँ।
सच में? तुम्हें देखकर लगता है तुम किसी फ़िक्र में हो।
बस परिवार की कुछ बातें हैं।
बस इतना याद रखना कि जब भी तुम इस सबके बारे में बात करना चाहो,
मुझसे कर सकती हो।
मैं तुम्हारे बारे में कोई राय नहीं बनाऊँगी।
हे, मुझे द्वीप दिख रहा है।
वह क्या था?
बस थोड़ा मौसम ख़राब है।
क्या सब कुछ ठीक है?
ओह, हाँ।
एक बार रूफ़स और मैंने एक ध्रुवीय भँवर में आपातकालीन लैंडिंग की थी।
हम थोड़ा सा कोहरा तो संभाल ही सकते हैं।
लेकिन मुझे नहीं पता मैं इसे संभाल पाऊँगा या नहीं।
यह आवाज़ तो अच्छी नहीं लग रही थी। कुछ बुरा हुआ है क्या?
हाँ, कुछ बुरा तो हुआ है।
हम में से एक तुम्हारी मदद के लिए रुक जाएगा।
ना, तुम जाकर अपना काम कर लो। रूफ़स को मैं संभाल सकती हूँ।
हम साथ में अच्छा काम करते हैं। सही कहा ना, मेरे दोस्त?
क्या चोग़े के श्राप का इन जहाज़ों के मलबे से कोई सम्बन्ध होगा?
हो सकता है। पता नहीं यहाँ बात करने के लिए कोई है भी या नहीं।
मुझे कुछ इंच आगे की चीज़ें बहुत मुश्किल से दिखाई दे रही हैं।
हे, सुनो!
यह देखो!
सही में?
डैड एक मूर्ति में फँसे हुए हैं और तुम लकड़ियाँ चुन रही हो?
नहीं। हम इनका इस्तेमाल करके धीरे-धीरे आगे बढ़ेंगे।
दरअसल, यह तो काफ़ी होशियारी की बात है।
हम इस चोग़े को श्राप-मुक्त कैसे करेंगे?
इस द्वीप पर कोई नहीं है।
तुम्हें यहाँ किसके होने की उम्मीद थी?
एक ऐसा बोर्ड जिस पर लिखा हो, "अपना श्रापित चोग़ा यहाँ लौटाएँ।"
रस?
मैं ठीक हूँ। मुझे ठोकर लग गई थी।
यह हमारे आँगन जैसा लग रहा है जब उसमें चूहों ने बिल बना लिए थे।
ये हड्डियाँ ताज़ी हैं।
किसी इंसान या जीव ने हाल ही में मछली खाई है।
आपका "जीव" से क्या मतलब है?
पक्का उस इंसान को पता होगा।
हैलो?
ज़रा सुनो। क्या तुम हमारी मदद कर सकती हो?
जैसा कि स्काई ने गुज़ारिश की थी, मैंने पूर्वी कमरों में लाल काँटों का एक नक़्शा बना लिया है।
पश्चिम वाला आधा नक़्शा कितना तैयार हुआ?
उस पर अच्छा काम चल रहा है।
ओह, लैरी, क्या ख़ूब कारीगरी है।
मुझे तो पता ही नहीं था।
किसी भी ख़ज़ाने का नक़्शा ऐसा ही होता है।
हीसा की पेंटिंग में रहकर मुझे याद आया कि मुझे कला से कितनी मोहब्बत है।
मैंने बहुत लम्बे समय से कुछ भी रचनात्मक नहीं किया था। इससे ताज़गी का एहसास हो रहा है।
मुझे अपना नक़्शा दो, स्टैन। इन दोनों को मिला देते हैं और अपना काम ख़त्म हो जाएगा।
अभी काम चालू है।
इसे नक़्शा कह तो सकते हैं।
मेरा इरादा बदल गया।
चलो, पूर्वी कमरों की जाँच साथ मिलकर करते हैं।
मैं नक़्शे में लाल काँटों की पहचान करूँगा और तुम उनका चित्र बनाना।
यहाँ सब कुछ मुझे ही करना पड़ता है।
हमारी वह रहस्यमय दोस्त कहाँ गई?
मेरे ख़याल से, हमें अपनी खोज वहाँ से शुरू करनी चाहिए।
हाय, हम तुम्हें डराना नहीं चाहते थे। मेरा नाम स्काई वैंडरहूवेन है।
मैं…
यह तो अच्छा व्यवहार नहीं था।
वह डरी हुई लग रही थी।
अगर मैं उससे अकेले में बात करने की कोशिश करूँ तो कैसा रहे?
बस वह और मैं।
इस तरह, उसे कम ख़तरा महसूस होगा।
तुम जाकर प्लेन को ठीक करने में मार्जी की मदद करो, और मैं तुम लोगों से वहीं मिलूँगी। ठीक है?
प्लीज़, मैं तुम्हें कोई नुक़सान नहीं पहुँचाना चाहती।
मुझे मॉम पर छुपकर नज़र रखना पसंद नहीं है।
हम उन्हें यहाँ अकेली नहीं छोड़ सकते, रस। वह औरत डरावनी है।
अगर मॉम को हमारी मदद की ज़रूरत पड़ी तो?
हम एक ऐसी चीज़ लौटाना चाहते हैं जो इस द्वीप से सम्बन्ध रखती है,
लेकिन हमें नहीं पता हम यह कैसे करें।
हम यहाँ सिर्फ़ उसी वजह से आए हैं।
अगर तुम कुछ सवालों के जवाब दे सको, तो हम यहाँ से चले जाएँगे
और तुम अपनी खुदाई…
जारी रख सकती हो।
क्या तुम एक माली हो?
मेरे पास भी एक जड़ी-बूटियों का बग़ीचा है… था।
आजकल मुझे उसकी देखभाल करने का समय नहीं मिल रहा है।
सच यह है कि मेरे पति पत्थर में तब्दील हो गए हैं।
इसमें सबसे बुरी बात यह है कि वह जानते थे कि ऐसा होने वाला है, लेकिन उन्होंने मुझे कभी नहीं बताया।
और अब, मैं अपने बच्चों को इन नामुमकिन लगने वाले कामों को करने के लिए रास्ता दिखा रही हूँ,
लेकिन कभी-कभी मुझे भी उन्हीं की तरह डर लगने लगता है।
हम महीने में एक बार, बहुत ही कम समय के लिए ऐलेक्स से बात कर पाते हैं,
लेकिन ज़्यादातर बातें बच्चे ही करते रहे।
मुझे तो ठीक से हैलो करने का भी मौक़ा नहीं मिला।
जानती हूँ उन्हें अपने डैड की याद आती है, लेकिन मुझे भी अपने पति की याद आती है।
हमें मॉम को थोड़ा समय देना चाहिए, पैंडोरा।
चलो, वापस तट पर चलते हैं।
मैं सबसे ज़्यादा प्यार अपने परिवार से करती हूँ।
लेकिन मुझे अपनी भावनाएँ व्यक्त करने का मौक़ा नहीं मिलता।
तुम आ गईं। इधर-उधर की बातें करने के लिए माफ़ करना।
यह वह प्राचीन चीज़ है जिसके बारे में मैं तुमसे पूछना चाहती थी।
रुको। क्या हुआ?
वापस आ जाओ।
मदद करो! हैलो!
बच्चों?
कोई है?
हैलो!
मॉम हमारी वजह से दुखी हैं।
जानती हूँ।
शायद कभी-कभी मैं भूल जाती हूँ कि वह सिर्फ़ हमारी मॉम नहीं हैं, उनकी ज़िंदगी इससे कहीं ज़्यादा है।
पैन? मुझे यह अच्छा नहीं लग रहा है।
यह क्या…
मैंने ऐसा अजीब मौसम पहले कभी नहीं देखा।
सच में।
ऐसा लग रहा है जैसे हम एक बर्फ़ के गोले के अंदर हैं और कोई उसे बार-बार झटके दे रहा है।
क्या हमें वापस मॉम के पास चलना चाहिए?
मुझे तो यह भी नहीं पता कि हम कहाँ हैं।
वापस जाने की तो बात ही क्या करूँ।
हम रेत पर खड़े हैं। इसका मतलब है हम मार्जी के नज़दीक ही होंगे। चलो।
-मार्जी! -मार्जी!
चलो, मार्जी को खोजना जारी रखते हैं।
तुमने मुझे ऐसी कितनी सारी मूवी दिखाई हैं जिनमें समुन्दर के तट पर अंधेरी गुफाएँ होती हैं।
उनमें से किसी का भी अंत ख़ुशनुमा नहीं था।
रस, यह एक और टूटा हुआ जहाज़ है।
वाह।
यहाँ इस छोटे से द्वीप पर कुछ ज़्यादा ही टूटे हुए जहाज़ मिल रहे हैं।
सच में। यह बहुत मज़ेदार है।
कभी-कभी मुझे यक़ीन नहीं होता कि हम भाई-बहन हैं।
यह कितना घटिया है।
हे, पैन, देखो।
"'डिमिट्रीज़ रिवेंज' जहाज़ के कप्तान, रोनन सेंटक्लेयर के नोट्स।"
क्या बात है! एक कप्तान के नोट्स!
"दिन 15।
सूला द्वीप की तरफ़ जाने वाले किसी भी जहाज़ के भयानक तूफ़ानों द्वारा डुबा दिए जाने की कहानियाँ
ग़लत होंगी,
ये अफ़वाहें उन कमज़ोर लोगों ने फैलाई होंगी, जो वहाँ पहुँचने में असफल रहे, पर मुझे सफलता मिलेगी।
'डिमिट्रीज़ रिवेंज' उस द्वीप तक की दूरी सिर्फ़ एक दिन में पूरी कर लेगा
और महासागर शीशे की तरह साफ़ नज़र आ रहा है।
जल्दी ही मेरा दल सूला के मछलियों से भरे तटों पर मछलियाँ पकड़ेगा
और उन लोगों के जहाज़ों पर धावा बोलेगा जो यह कहानी सुनाने के लिए ज़िंदा नहीं बचे।"
ज़ाहिर है ऐसा तो बिल्कुल नहीं हुआ।
उन्होंने बस यही लिखा। श्रापित चोग़े के बारे में एक भी शब्द नहीं।
यह क्या बला है?
ऐसा तो मैंने भी पहले कभी नहीं देखा।
रस, तुमने वह आवाज़ सुनी?
छी।
लहर बढ़ती चली आ रही है। हमें यहाँ से निकलना होगा।
ठीक है, अब।
यह और ऊँची होती जा रही है।
निकलो यहाँ से!
रस, तुम क्या कर रहे हो?
इस बोतल में एक संदेश है। यह ज़रूरी हो सकता है।
मुझे यक़ीन नहीं हो रहा है कि मैं तुमसे यह कह रही हूँ, लेकिन सावधान रहना।
मेरा भरोसा करो, मैं कोशिश कर रहा हूँ।
हाँ! हॉरस कामयाब हुआ!
"यहाँ आने वाले सभी यात्री, द्वीप पर फँसी सेल्की से सावधान रहो।
वह मछलियों को आकर्षित करती है, लेकिन वह एक जाल है।
वह तूफ़ानों को इशारे से बुलाती है। वह तुम्हें तबाह कर देगी।
यहाँ मछलियाँ मत पकड़ो। ख़ुद को बचाओ। हमारे लिए बहुत देर हो गई।
'डिमिट्रीज़ रिवेंज' का कप्तान, रोनन सेंटक्लेयर और उनका दल।"
एक सेल्की! बेशक!
सेल्की कौन होती है?
वह एक प्राचीन पौराणिक जीव है, जो पानी में एक सील होती है
और सूखी ज़मीन पर एक इंसान।
हमारे और मार्जी के अलावा इस द्वीप पर सिर्फ़ एक इंसान है।
वह केबिन वाली औरत। वह सेल्की ही होगी।
और हमने मॉम को उसके साथ अकेला छोड़ दिया।
मॉम! मॉम!
मॉम, क्या आप यहाँ हैं?
यहाँ बहुत बदबू आ रही है।
अब समझ आया यहाँ मछलियों की हड्डियाँ क्यों थीं।
वह आधी सील है। वह मछलियाँ खाती है।
हम बस अपनी मॉम को ढूँढ रहे हैं।
माफ़ करना हम तुम्हारे घर में घुस आए, लेकिन…
वह ऐसा ही क्यों करती है?
ये लकड़ियाँ भाले थे।
उसे लगता है हम उसे नुक़सान पहुँचाने वाले थे, पैन। इसीलिए वह डर गई थी।
हमें जल्दी ही मॉम को ढूँढना होगा।
-मॉम! -मॉम!
रूफ़स!
मॉम!
रस! पैंडोरा!
रस, देखो! मुझे मॉम मिल गईं!
पैंडोरा, तुम दोनों सुरक्षित हो ना?
हाँ, हम ठीक हैं।
मॉम! ज़रा रुकिए। हम आपको बाहर निकालते हैं।
चोग़े का दूसरा सिरा पकड़ लो, ताकि मैं ऊपर चढ़ सकूँ।
मॉम, हमने पता लगा लिया कि वह कैबिन वाली औरत एक सेल्की है।
क्या? मुझे नहीं पता था कि वे सच में होती हैं।
यह देखिए। हमें एक जहाज़ के मलबे में एक कप्तान के नोट्स और एक बोतल में एक संदेश मिला।
जब भी मैंने कहा था कि पढ़ना उबाऊ होता है, मैं अपने शब्द वापस लेती हूँ।
यह अद्भुत है।
इसका मतलब सेल्की की वजह से ही तूफ़ान आते हैं और जहाज़ डूब जाते हैं।
वह ऐसा कैसे कर रही है?
मिथक के अनुसार, जब सेल्की ज़मीन पर आती है, वह इंसान बनने के लिए अपनी पुरानी खाल उतार देती है।
अपने सील रूप में वापस जाने के लिए वह उसी खाल को दोबारा पहनती है।
समुन्दर से सेल्की का सम्बन्ध होने के कारण,
लगता है जब वह अपनी खोई हुई खाल का शोक मनाती है, उसी वजह से ख़तरनाक तूफ़ान आते हैं।
तो यह चोग़ा सेल्की की सील वाली खाल है?
इसीलिए जब लैरी ने यह चोग़ा पहना था, उसे लगा था कि वहाँ एक तूफ़ान है।
सेल्की ने सोचा होगा कि किसी ने उसकी खाल दफ़ना दी, और वह उसी को ढूँढने के लिए ज़मीन खोद रही है।
अब सब कुछ समझ आ रहा है।
किसी ने सेल्की का चोग़ा इसलिए चुरा लिया, ताकि वह द्वीप पर फँस जाए,
और उससे आकर्षित होकर मछलियाँ आती रहें और लोग उन्हें पकड़ते रहें।
बेचारी।
चलो, उसे वापस समुन्दर में ले जाते हैं।
यह तुम्हारा है, है ना?
हमें कुछ नहीं चाहिए।
हम इसे वापस देने आए थे।
शुक्रिया?
शानदार!
ओह, नहीं, मार्जी!
ओह, रूफ़स!
यक़ीन नहीं होता।
क्या शानदार जीव हैं।
चलने के लिए तैयार हो?
वहाँ तुम्हारे साथ क्या हुआ था?
मैं एक गड्ढे में फँस गई थी।
फँस गई थीं?
और जब तुम्हारी मॉम गड्ढे में थीं, तब तुम दोनों क्या कर रहे थे?
उनकी भावनाओं की क़द्र ना करने के लिए बुरा महसूस कर रहे थे।
हाँ, हमें माफ़ कर दीजिए, हमने आपको डैड से बातें नहीं करने दीं।
हम समझते हैं कि उनका…
व्यस्त रहना आपके लिए भी आसान नहीं रहा है।
लेकिन जब आपको बहुत ग़ुस्सा आए, तो हमें बता देना। हम संभाल सकते हैं।
हाँ, आप हमेशा हमें संभाल लेती हैं, मॉम।
हम भी आपको संभाल सकते हैं।
शुक्रिया, मेरे प्यारे बच्चों।
कभी-कभी मैं तुम्हारी माँ की भूमिका में इतनी खो जाती हूँ,
मैं भूल ही जाती हूँ कि तुम दोनों कितने बहादुर और परिपक्व हो गए हो।
मैं परिवार के मामले में दख़ल नहीं देना चाहती, लेकिन, स्काई, मुझे तुमसे कुछ पूछना है।
आगे रास्ता नहीं है। यह आख़िरी काँटा है?
हमने दूसरे सभी लाल काँटों का नक़्शा बना लिया है। मुझे यक़ीन है।
फिर शायद हमारा काम पूरा हो गया है?
यह बेहद असाधारण है, सच में।
इसका पैटर्न एक फूल जैसा है।
मुझे तो यह एक बहुत बड़ी समुद्रफेनी लग रही है।
इसका क्या मतलब होगा?
यह तो मेरी समझ से बाहर है।
जब पूरा परिवार लौट आएगा, हमें उन्हें यह दिखाना होगा।
अब, क्या कहते हो थोड़ा क्रिकेट हो जाए?
लेकिन बॉल मैं ही बनूँगा।
उप-शीर्षक अनुवादक : पुनीत कुसुम